
Kasutusloa andmine  (Puhangu tn 6)
1. ASJAOLUD JA MENETLUSE KÄIK

23.12.2019.a. Narva Linnavalitsuse korralduse vastuvõtmiseks laekus kasutusloa taotlus (linnavalitsuse dokumendiregistris nr 14084) Puhangu tn 6  kinnistul asuva eramu (ehitisregistri kood 118005084) kasutamiseks koos eramu auditi aruandega (töö nr A0219, koostaja OÜ Archirender). Eramu ehitati enne 2013. aastat. Ehitus toimus ilma projektita ja ehitusloata.

Ehitusseadustiku ja planeerimisseaduse rakendamise seaduse § 29 lõike 6 kohaselt  ehitise ohutuse hindamisel võetakse aluseks ehitusprojekt. Ehitusprojekti puudumisel tehakse ehitise ohutuse hindamiseks ehitise audit. Ehitise auditi tulemusel peab olema võimalik kanda ehitise olulisemad tehnilised andmed ehitisregistrisse ning vajaduse korral tuvastada ehitise vastavus detailplaneeringule või projekteerimistingimustele.
27.12.2019 ehitisregistri keskkonnas, koduleht www.ehr.ee, on genereeritud kasutusloa taotluse eelnõu nr 1911371/21928, menetluse nr 199380 mis suunati Arhitektuuri- ja Linnaplaneerimise Ameti geodeesia ja maakorralduse osakonnale, arhitektuuri ja planeerimise osakonnale, Narva Linnavalitsuse Linnamajandusameti  varade osakonnale ning Päästeameti Ida Päästekeskusele kooskõlastamiseks.  

Menetluse käigus on vaadatud läbi hoonete auditi aruanne. Auditi aruande koosseisu kuulub naaberkruntide omanike poolt antud olemasoleva olukorra kooskõlastus.
06.03.2020 kõik menetlusse kaasatud isikud kooskõlastasid kasutusloa taotluse kasutusloa väljastamiseks.

Arhitektuuri- ja Linnaplaneerimise Ameti arhitektuuri ja planeerimise osakond (linnakunstnik) kooskõlastas tingimisi - “kooskõlastus ei laiene piirdeaiale”.

Vastavalt ehitusseadustiku §55 kohaselt kasutusloa andmisest keeldumise põhjused puuduvad ning eramule võib anda kasutusloa.

2.   ÕIGUSLIKUD ALUSED
2.1. Ehitusseadustiku §51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse §9  punkti 2 kohaselt ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3.  OTSUS

3.1. Anda kasutusluba eramu (ehitisregistri kood  118005084, Puhangu tn 6, Narva linn) kasutamiseks.
3.2. Kasutusluba ei laiene Puhangu tn 6 kinnistul asuvatele muudele ehitistele.

4. RAKENDUSSÄTTED

4.1.   Korraldus jõustub seadusega sätestatud korras. 

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

